На основу члана 27. став 10. Закона о јавној својини („Службени гласник РС“ број 72/11, 88/13, 105/14, 104/16-др. закон, 108/16, 113/17 и 95/18) и члана 40. став 1. тачка 18. Статута општине Инђија („Службени лист општине Инђија“ број 5/19)

Скупштина општине Инђија, на седници одржаној дана 14. 2019. године донела је

**О Д Л У К У**

**О ПРИБАВЉАЊУ НЕПОКРЕТНОСТИ У ЈАВНУ СВОЈИНУ**

**ОПШТИНЕ ИНЂИЈА ПУТЕМ ИЗГРАДЊЕ**

**I ПРИБАВЉА СЕ** непокретност у јавну својину општине Инђија путем изградње и то објекат предшколске установе – фаза 1, у Инђији, на делу катастарске парцеле број 4040/130 к.о. Инђија.

Објекат предшколске установе ће бити максималне спратности П+1 минималне бруто развијене грађевинске површине 1100м2 који треба да задовољи адекватан смештајни капацитет за целодневни боравак око 200 деце узраста од 6 месеци до 7 година.

**II** Планирана вредност радова из тачке I ове одлуке износи 108.373.000,00 динара (словима: стоосаммилионатристаседамдесеттрихиљаде динара) без ПДВ-а, сагласно Плану јавних набавки за 2019. годину.

**III** Средства за извођење радова из тачке I ове одлуке обезбеђена су у буџету општине Инђија за 2019. годину.

**IV** На непокретности из тачке I ове одлуке власник ће бити Општина Инђија.

**V** Израда пројектне документације и избор извођача радова из тачке I ове одлуке извршиће се путем јавне набавке у складу са одредбама Закона о јавним набавкама („Службени гласник РС“ број 124/12, 14/15 и 68/15).

**VI** Овлашћује се Председник општине Инђија, да у складу са Законом о јавним набавкама, донесе Одлуку о покретању отвореног поступка јавне набавке израде пројектне документације и избора извођача радова и Решењем образује Комисију о спровођењу поступка јавне набавке.

Председник општине ће о спроведеном поступку јавне набавке израде пројектне документације и избора извођача радова, Скупштини општине поднети извештај.

**VII** О реализацији ове одлуке стараће се Општинска управа општине Инђија.

**VIII** Ову одлуку објавити у „Службеном листу општине Инђија“.

Број:46-24/2019-I Председник

Дана: 14.јуна 2019.године

Инђија Милан Предојевић,С.Р.